CELEX: E2006C0378
Language: lt
Date: 1153267200000
Title: 2006 m. gruodžio 6 d. ELPA Priežiūros Institucijos Sprendimas Nr. 378/06/COL dėl remiamų sričių ir pagalbos lygio žemėlapių (Islandija)

28.2.2008   
            
            
               LT
            
            
               Europos Sąjungos oficialusis leidinys
            
            
               L 54/28
            
         ELPA PRIEŽIŪROS INSTITUCIJOS SPRENDIMAS
   
   Nr. 378/06/COL
   2006 m. gruodžio 6 d.
   dėl remiamų sričių ir pagalbos lygio žemėlapių (Islandija)
   ELPA PRIEŽIŪROS INSTITUCIJA (1),
   atsižvelgdama į Europos ekonominės erdvės susitarimą (2), ypač į jo 61–63 straipsnius ir 26 protokolą,
   atsižvelgdama į ELPA valstybių susitarimą dėl Priežiūros institucijos ir Teisingumo Teismo įsteigimo (3), ypač į jo 24 straipsnį,
   atsižvelgdama į Priežiūros institucijos ir Teismo susitarimo 3 protokolo I dalies 1 straipsnio 3 dalį ir II dalies 4 straipsnio 3 dalį,
   atsižvelgdama į Institucijos gaires (4) dėl EEE susitarimo 61 ir 62 straipsnių taikymo ir aiškinimo, ir ypač į jų 25.B skyrių „2007–2013 m. Nacionalinės regioninės pagalbos teikimo gairės“,
   kadangi:
   I.   FAKTAI
   1.   Tvarka
   2006 m. liepos 10 d. Islandijos atstovybės Europos Sąjungoje raštu, kuriuo buvo persiųstas 2006 m. liepos 7 d. Finansų ministerijos raštas, abu raštai gauti ir užregistruoti Institucijoje 2006 m. liepos 11 d. (dokumento Nr. 380966), Islandijos valdžios institucijos pranešė pagal Priežiūros institucijos ir Teismo susitarimo 3 protokolo I dalies 1 straipsnio 3 dalį apie naują Islandijos remiamų sričių ir pagalbos lygio žemėlapį, taikomą nuo 2007 m. sausio 1 d. iki 2013 m. gruodžio 31 d. Pranešimas buvo pagrįstas nauja Islandijos NUTS klasifikacija į du NUTS III regionus ir buvo pateiktas su išlyga, kad Eurostatas pritars Islandijos vyriausybės pasiūlymui priimti šią naują klasifikaciją.
   2006 m. liepos 13 d. raštu (dokumento Nr. 381227) Institucija pranešė Islandijos valdžios institucijoms, kad be patvirtinimo, jog Eurostatas oficialiai pritarė Islandijos pasiūlymui klasifikuoti Islandiją kaip du NUTS III regionus, Institucija negali apibrėžti savo poziciją dėl siūlomo žemėlapio.
   2006 m. spalio 20 d. Islandijos atstovybės Europos Sąjungoje raštu, kuriuo buvo persiųstas 2006 m. spalio 20 d. Finansų ministerijos raštas, abu raštai gauti ir užregistruoti Institucijoje 2006 m. spalio 25 d. (dokumento Nr. 395420), Islandijos valdžios institucijos pranešė Institucijai apie pranešimo dėl Islandijos 2007–2013 m. regioninės pagalbos žemėlapio pakeitimą.
   2006 m. spalio 25 d. raštu (dokumento Nr. 396970) Institucija paprašė Islandijos valdžios institucijų pateikti papildomos informacijos.
   2006 m. lapkričio 16 d. Finansų ministerijos raštu (dokumento Nr. 398727) Institucijai buvo pateikta papildoma informacija.
   2.   Pagrindiniai faktai
   2006 m. balandžio 6 d. Institucijos raštu Islandijos atstovybei Europos Sąjungoje (dokumento Nr. 369212) Islandijos valdžios institucijos buvo informuotos, kad Institucija priėmė naujas 2007–2013 m. nacionalinės regioninės pagalbos teikimo gaires, kurios buvo įtrauktos kaip naujas 25.B skyrius į valstybės pagalbos gaires.
   Be to, Institucija pasiūlė, pagal Priežiūros institucijos ir Teismo 3 protokolo I dalies 1 straipsnio 1 dalį, kad Islandijos valdžios institucijos pritartų atitinkamoms priemonėms, nustatytoms valstybės pagalbos gairių 25.B.8 skyriuje (5).
   2006 m. balandžio 11 d. Islandijos atstovybės Europos Sąjungoje raštu, gautu ir užregistruotu Institucijos 2006 m. balandžio 12 d. (dokumento Nr. 369986), Islandijos valdžios institucijos pritarė siūlomai atitinkamai priemonei.
   Naujame valstybės pagalbos gairių 25.B skyriuje nustatoma, kad nacionalinė investicinė pagalba gali būti teikiama skatinant tam tikrų palankių sąlygų neturinčių regionų ekonominį vystymąsi. Kad ELPA valstybės galėtų teikti tokią pagalbą, jos turi pranešti apie remiamų sričių žemėlapį ir gauti Institucijos patvirtinimą.
   Naujame valstybės pagalbos gairių 25.B skyriuje teigiama, kad mažo gyventojų tankio regionai, anksčiau apibrėžti kaip NUTS III lygio (6) regionai, kuriuose gyvena mažiau kaip 12,5 gyventojo viename kvadratiniame kilometre, galėtų būti įtraukti į žemėlapį. Tačiau Islandija pagal dabartinę NUTS klasifikacijos sistemą yra apibrėžiama kaip NUTS III regionas (taip pat kaip NUTS I ir NUTS II regionas). Islandijos gyventojų tankis yra mažesnis kaip 12,5 gyventojo viename kvadratiniame kilometre (7). Atsižvelgdama į specifinę Islandijos gyventojų struktūrą, Institucija nusprendė nustatyti Islandijos gyventojų aprėptį pagal NUTS IV regionus, kuriuose yra mažas gyventojų tankis. 31,6 % Islandijos gyventojų gyvena regionuose, kuriuose viename kvadratiniame kilometre gyvena mažiau kaip 12,5 gyventojo. Todėl nacionalinė Islandijos gyventojų aprėptis yra 31,6 %.
   Tačiau Institucija, atsižvelgdama į būsimą Islandijos NUTS klasifikacijos reformą, naujame valstybės pagalbos gairių 25.B skyriuje (8) aiškiai nurodė, kad remiamų sričių žemėlapis galėtų būti apibrėžiamas darant nuorodą į NUTS III regionus, jeigu Islandijoje būtų nustatytas daugiau kaip vienas NUTS III regionas.
   2006 m. spalio 25 d. raštu Islandijos valdžios institucijos informavo Instituciją, kad Eurostatas patvirtino naują Islandijos NUTS klasifikaciją, pagrįstą dviem NUTS III regionais, taikomą nuo 2008 m. sausio 1 d.
   3.   Siūlomų žemėlapių apibūdinimas
   Islandijos valdžios institucijos pranešė apie du remiamų sričių žemėlapius, kurie yra pagrįsti dviem viena po kitos einančiomis NUTS klasifikacijomis: vienas yra pagrįstas dabartine NUTS klasifikacija, apimančia laikotarpį nuo 2007 m. sausio 1 d. iki 2007 m. gruodžio 31 d., o kitas – nauja NUTS klasifikacija, apimančia laikotarpį nuo 2008 m. sausio 1 d. iki 2013 m. gruodžio 31 d.
   3.1.   2007 m. sausio 1 d.–2007 m. gruodžio 31 d. laikotarpiui siūlomas žemėlapis
   3.1.1.   Metodas ir aprėptis
   Islandijoje šešiuose NUTS IV regionuose gyvena mažiau kaip 12,5 gyventojo viename kvadratiniame kilometre: Austurland, Norðurland eystra, Norðurland vestra, Suðurland, Vestfirðir ir Vesturland. Visi šie NUTS IV regionai yra siūlomi kaip atitinkantys reikalavimus nacionalinei regioninei pagalbai gauti.
   Šiose srityse iš viso gyvena 96 010 gyventojų, vidutinis gyventojų tankis yra 0,95 gyventojo viename kvadratiniame kilometre (9). Šiose srityse gyvenantys gyventojai sudaro 31,4 % visų Islandijos gyventojų.
   2007 m. sausio 1 d.–2007 m. gruodžio 31 d. laikotarpiui siūlomą remiamų sričių žemėlapį sudaro šeši minėti NUTS IV regionai, iliustruoti šio sprendimo 1 priede pridedamu žemėlapiu.
   2007 m. sausio 1 d.–2007 m. gruodžio 31 d. laikotarpio regioniniu žemėlapiu apimamų savivaldybių apžvalga yra pateikiama šio sprendimo 2 priede.
   3.1.2.   Aukščiausios pagalbos ribos
   Islandijos valdžios institucijos siūlo, kad visos į žemėlapį įtrauktos sritys galėtų gauti naudos iš didžiausio pagalbos intensyvumo, kaip nustatoma Institucijos regioninės pagalbos gairėse.
   1 lentelėje nurodomas pagalbos intensyvumas, apie kurį pranešta.
   1   lentelė:
   
               Geografinė sritis
            
            
               Bendroji aukščiausia pagalbos riba
               (BSE) (10)
               
            
            
               Priedas vidutinėms įmonėms (11)
               
               (BSE)
            
            
               Priedas mažosioms įmonėms (11)
               
               (BSE)
            
         
               Visos reikalavimus atitinkančios sritys
            
            
               15 %
            
            
               10 %
            
            
               20 %
            
         3.2.   2008 m. sausio 1 d.–2013 m. gruodžio 31 d. laikotarpiui siūlomas žemėlapis
   3.2.1.   Metodas ir aprėptis
   2006 m. birželio 9 d. raštu Islandijos valdžios institucijos oficialiai paprašė Eurostato priimti naują Islandijos NUTS klasifikaciją, t. y. skirstymą į du NUTS III regionus. Šie du NUTS III regionai – tai sostinės regionas (Höfuðborgarsvæði) ir Islandija už sostinės regiono ribų (Landsbyggð). NUTS III regionas „Islandija už sostinės regiono ribų“ atitinka Šiaurės vakarų, Šiaurės rytų ir Pietų rinkimines apygardas.
   2006 m. rugsėjo 27 d. raštu Eurostato generalinis direktorius pranešė Islandijos valdžios institucijoms, kad naujas Islandijos padalijimas į du NUTS III regionus įsigalios 2008 m. sausio 1 d.
   Šiose srityse iš viso gyvena 113 485 gyventojai, o vidutinis gyventojų tankis yra 1,2 gyventojo viename kvadratiniame kilometre (12). Šiose srityse gyvenantys gyventojai sudaro 37,5 % visų Islandijos gyventojų.
   Siūlomą 2008–2013 m. remiamų sričių žemėlapį sudaro trys kaimo rinkiminės apygardos, pažymėtos šio sprendimo 3 priede pridedamame žemėlapyje.
   2008 m. sausio 1 d.–2013 m. gruodžio 31 d. laikotarpio regioniniu žemėlapiu apimamų savivaldybių apžvalga pateikiama šio sprendimo 4 priede.
   3.2.2.   Aukščiausios pagalbos ribos
   Islandijos valdžios institucijos siūlo, kad visos į žemėlapį įtrauktos sritys turėtų gauti naudos iš didžiausio pagalbos intensyvumo.
   2 lentelėje nurodomas pagalbos intensyvumas, apie kurį pranešta.
   2   lentelė:
   
               Geografinė sritis
            
            
               Bendroji nustatyta aukščiausia pagalbos riba
               (BSE) (13)
               
            
            
               Priedas vidutinėms įmonėms (14)
               
               (GGE)
            
            
               Priedas mažosioms įmonėms (14)
               
               (BSE)
            
         
               Visos reikalavimus atitinkančios sritys
            
            
               15 %
            
            
               10 %
            
            
               20 %
            
         II.   ĮVERTINIMAS
   1.   Pranešimo formalūs reikalavimai
   Valstybės pagalbos gairių 25.B.7 skyriuje (15) teigiama, kad „ELPA valstybės regionai, turintys teisę į regioninę investicinę pagalbą pagal nukrypti leidžiančias nuostatas ir aukščiausios pagalbos pradinėms investicijoms intensyvumo ribos, nustatytos kiekvienam regionui, sudaro ELPA valstybės regioninės pagalbos žemėlapį“.
   Žemėlapio sudarymas nėra susijęs su tiesiogine pagalba, kaip apibrėžiama EEE susitarimo 61 straipsnio 1 dalyje. Tačiau patvirtinant žemėlapį kartu su regioninės pagalbos gairėmis nustatoma pagalbos teikimo struktūra pagal regioninės pagalbos schemas.
   Islandijos vyriausybė, patvirtindama atitinkamas priemones, pagal Priežiūros institucijos ir Teismo susitarimo 3 protokolo I dalies 1 straipsnio 3 dalį sutiko pranešti apie bendrą regioninės pagalbos žemėlapį (16). 2006 m. liepos 7 d. pranešimas (dokumento Nr. 380966), pakeistas 2006 m. spalio 25 d. pataisa (dokumento Nr. 395420) ir galutinai patvirtintas 2006 m. lapkričio 16 d. raštu, yra galutinis pranešimas. Todėl Islandijos valdžios institucijos įvykdė savo įsipareigojimus pritardamos atitinkamoms priemonėms ir pagal Priežiūros institucijos ir Teismo susitarimo 3 protokolo I dalies 1 straipsnio 3 dalį. Todėl pagal 25.B.7 skyriaus 86 punktą Institucija įvertins pranešimą remdamasi Priežiūros institucijos ir Teismo susitarimo 3 protokolo I dalies 1 straipsnio 3 dalyje nustatyta tvarka.
   Institucija tirs pranešimą remdamasi valstybės pagalbos gairių 25.B.3–4 skyriuose nustatytais kriterijais.
   2.   Atitinkamų valstybės pagalbos taisyklių taikymas
   2.1.   2007 m. sausio 1 d.–2007 m. gruodžio 31 d. regioninės pagalbos žemėlapis
   2.1.1.   Metodas ir aprėptis
   Pagal valstybės pagalbos gairių 25.B.3.3.2 skyrių Islandijos valdžios institucijos pasiūlė metodą, pagrįstą NUTS IV geografiniais regionais, kuriuose gyventojų tankis yra mažesnis kaip 12,5 gyventojo viename kvadratiniame kilometre.
   Institucija pažymi, kad siūlomoje remiamoje srityje iš viso gyvena 96 010 gyventojų, o gyventojų tankis yra 0,95 gyventojo viename kvadratiniame kilometre. Siūlomas remiamų sričių žemėlapis apima 31,4 % visų Islandijos gyventojų. Islandijos valdžios institucijos siūloma kaip reikalavimus atitinkanti visa 31,4 % gyventojų aprėptis neviršija šalies gyventojų skaičiaus aukščiausios ribos, nustatytos 25.B.3.3.1 skyriuje, t. y. 31,6 % (17).
   Institucija mano, kad ši pasiūlymo dalis atitinka valstybės pagalbos gairių 25B skyriaus atitinkamus kriterijus.
   2.1.2.   Aukščiausios pagalbos ribos
   Islandijos valdžios institucijos pasiūlė bendras didžiausias nustatytos pagalbos ribas visoms sritims, kurias apima regioninės pagalbos žemėlapis, t. y. 15 % BSE didžiosioms įmonėms, nustatant 10 % priedą vidutinėms įmonėms ir 20 % priedą mažosioms įmonėms.
   Tokia strategija atitinka valstybės pagalbos gairių 25.B.4.1.2 skyriaus (18) sąlygas. Šiame skyriuje teigiama: „Mažo gyventojų tankio regionai (NUTS III lygio arba mažesni), taip pat NUTS III regionai arba jų dalys, turinčios bendrą sausumos sieną su šalimi, kuri nėra Europos ekonominės erdvės arba ELPA valstybė narė, visuomet turi teisę į 15 % BSE intensyvumo pagalbą“. (pabraukta aut.)
   Toliau valstybės pagalbos gairėse teigiama (19), kad „kai pagalba suteikiama mažoms ir vidutinėms įmonėms, 25.B.4.1.2 skirsnyje nustatytos aukščiausios ribos gali būti padidintos 20 % BSE pagalbą suteikiant mažosioms įmonėms ir 10 % BSE — vidutinėms“.
   Todėl Institucija daro išvadą, kad didžiausias regioninės investicinės pagalbos intensyvumas, kurį siūlo Islandijos valdžios institucijos, atitinka valstybės pagalbos gairių nuostatas.
   2.2.   2008 m. sausio 1 d.–2013 m. gruodžio 31 d. regioninės pagalbos žemėlapis
   2.2.1.   Metodas ir aprėptis
   Pagal valstybės pagalbos gairių 25.B.3.3.2 skyrių Islandijos valdžios institucijos pasiūlė metodą, pagrįstą NUTS III geografiniais regionais, kuriuose gyventojų tankis yra mažesnis kaip 12,5 gyventojo viename kvadratiniame kilometre.
   Institucija pažymi, kad siūlomoje remiamoje srityje iš viso gyvena 113 485 gyventojai, o gyventojų tankis yra 1,2 gyventojo viename kvadratiniame kilometre. Siūlomas remiamų sričių žemėlapis apima 37,5 % visų Islandijos gyventojų. Islandijos valdžios institucijos siūloma kaip reikalavimus atitinkanti visa 37,5 % gyventojų aprėptis neviršija šalies gyventojų skaičiaus aukščiausios ribos, nustatytos 25.B.3.3.1 skyriuje (20). Tačiau Institucija pasiliko galimybę iš naujo įvertinti Islandijos gyventojų aprėptį, jei klasifikacija būtų iš dalies pakeista nustatant daugiau kaip vieną NUTS III regioną (21). Todėl gali būti pritariama ir didesnei gyventojų aprėpčiai.
   Institucija mano, kad ši pasiūlymo dalis atitinka valstybės pagalbos gairių 25B skyriaus atitinkamus kriterijus.
   2.2.2.   Aukščiausios pagalbos ribos
   Islandijos valdžios institucijos pasiūlė bendras didžiausias nustatytos pagalbos ribas visoms sritims, kurias apima regioninės pagalbos žemėlapis, t. y. 15 % BSE didžiosioms įmonėms, 10 % priedas vidutinėms įmonėms ir 20 % priedas mažosioms įmonėms.
   Tokia strategija atitinka valstybės pagalbos gairių 25.B.4.1.2 skyriaus (22) sąlygas. Šiame skyriuje teigiama: „Mažo gyventojų tankio regionai (NUTS III lygio arba mažesni), taip pat NUTS III regionai arba jų dalys, turinčios bendrą sausumos sieną su šalimi, kuri nėra Europos ekonominės erdvės arba ELPA valstybė narė, visuomet turi teisę į 15 % BSE intensyvumo pagalbą“. (pabraukta aut.)
   Toliau valstybės pagalbos gairėse teigiama (23) kad „kai pagalba suteikiama mažoms ir vidutinėms įmonėms, 25.B.4.1.2 skirsnyje nustatytos aukščiausios ribos gali būti padidintos 20 % BSE pagalbą suteikiant mažoms įmonėms ir 10 % BSE — vidutinėms“.
   Todėl Institucija daro išvadą, kad didžiausias regioninės investicinės pagalbos intensyvumas, kurį siūlo Islandijos valdžios institucijos, atitinka valstybės pagalbos gairių nuostatas.
   3.   Sprendimo taikymo sritis ir pagalbos kaupimas
   Remiamų sričių žemėlapiai iš esmės taikomi nuo 2007 m. sausio 1 d. iki 2013 m. gruodžio 31 d. Tačiau, kaip nustatoma valstybės pagalbos gairių 25.B.7 skyriuje (24), jie gali būti persvarstyti gairių galiojimo laikotarpio viduryje – 2010 m.
   Šis sprendimas neapriboja Institucijos galių persvarstyti žemėlapius pagal Priežiūros institucijos ir Teismo susitarimo 3 protokolo I dalies 1 straipsnio 1 dalį prieš nurodyto laikotarpio pabaigą.
   Islandijos valdžios institucijoms primenama, kad, taikant regioninės pagalbos schemas laivų statybai, negalima viršyti aukščiausios 12,5 % pagalbos ribos – 61 straipsnio 3 dalies c punkto, regionams pagal valstybės pagalbos gairių 24.B.3.3.6 skyrių (25), taikomą kartu su valstybės pagalbos gairių 45.B skyriumi.
   Siūlomos pagalbos aukščiausios ribos yra kaupiamojo pobūdžio, t. y jos susijusios su viršutine regioninės investicinės pagalbos iš visų valstybės finansavimo šaltinių, teikiamos konkrečiam investiciniam projektui, riba.
   Be to, regioninė investicinė pagalba neturi būti kaupiama kartu su de minimis parama, atsižvelgiant į tokias pat reikalavimus atitinkančias išlaidas, siekiant apeiti valstybės pagalbos gairėse nustatytą didžiausią pagalbos intensyvumą.
   Apie bet kurią regioninės pagalbos schemą, kuriai netaikoma bendroji išimtis ir kuri įsigalioja po 2006 m. gruodžio 31 d. (26) pranešama Institucijai pagal Priežiūros institucijos ir Teismo susitarimo 3 protokolo I dalies 1 straipsnio 3 dalį.
   Be to, Islandijos valdžios institucijoms primenama, kad pagal valstybės pagalbos gairių 25.B.8 skyrių bet kuri galiojanti regioninės pagalbos schema, įskaitant investicinę pagalbą, teikiamą po 2006 m. gruodžio 31 d., jei jai netaikoma bendroji išimtis, iš dalies pakeičiama, kaip reikalaujama, ir apie ją pranešama Institucijai pagal Priežiūros institucijos ir Teismo susitarimo 3 protokolo I dalies 1 straipsnio 3 dalį.
   4.   Išvada
   Remiamų sričių žemėlapiai, apie kuriuos pranešta, atitinka valstybės pagalbos gairių 25.B skyriuje nustatytus reikalavimus ir Institucija gali patvirtinti reikalavimus pagalbai gauti atitinkančių regionų žemėlapius pagal EEE susitarimo 61 straipsnio 3 dalies c punktą,
   PRIĖMĖ ŠĮ SPRENDIMĄ:
   1 straipsnis
   EEE priežiūros institucija nusprendė patvirtinti pasiūlymą dėl Islandijos remiamų sričių regionų žemėlapių ir didžiausio pagalbos intensyvumo, apie tai pranešta Institucijai 2006 m. liepos 10 d. raštu (dokumento Nr. 380966), iš dalies pakeistu 2006 m. spalio 25 d. raštu (dokumento Nr. 395420) ir galutinai patvirtinta 2006 m. lapkričio 16 d. raštu. Šio sprendimo 1 ir 3 priedai, kuriuose pateikiami Islandijos regioninės pagalbos žemėlapiai, atitinkamai 2007 m. sausio 1 d.–2007 m. gruodžio 31 d. laikotarpio (1 priedas) ir 2008 m. sausio 1 d.–2013 m. gruodžio 31 d. laikotarpio (3 priedas) sudaro neatskiriamą valstybės pagalbos gairių 25.B skyriaus dalį. Šio sprendimo 2 ir 4 prieduose yra išvardytos visos savivaldybės, atitinkančios reikalavimus regioninei pagalbai gauti 2007 m. sausio 1 d.–2007 m. gruodžio 31 d. laikotarpiu (2 priedas) ir 2008 m. sausio 1 d.–2013 m. gruodžio 31 d. laikotarpiu (4 priedas).
   2 straipsnis
   Nepažeidžiant Priežiūros institucijos ir Teismo susitarimo 3 protokolo I dalies 1 straipsnio 1 dalies nuostatų, sričių, atitinkančių reikalavimus regioninei pagalbai gauti, žemėlapiai turėtų būti taikomi nuo 2007 m. sausio 1 d. iki 2013 m. gruodžio 31 d.
   3 straipsnis
   Šis sprendimas skirtas Islandijos Respublikai.
   4 straipsnis
   Tik tekstas anglų kalba yra autentiškas.
   
      Priimta Briuselyje, 2006 m. gruodžio 6 d.
      
         
            ELPA priežiūros institucijos vardu
         
         Bjørn T. GRYDELAND
         
         
            Pirmininkas
         
         Kristján Andri STEFÁNSSON
         
         
            Kolegijos narys
         
      
   
   
      (1)  Toliau – Institucija.
   
      (2)  Toliau – EEE susitarimas.
   
      (3)  Toliau – Priežiūros institucijos ir Teismo susitarimas.
   
      (4)  Gairės dėl EEE susitarimo 61 ir 62 straipsnių bei Priežiūros institucijos ir Teismo susitarimo 3 protokolo 1 straipsnio taikymo ir aiškinimo, ELPA priežiūros institucijos patvirtintos ir išleistos 1994 m. sausio 19 d., paskelbtos OL L 231, EEE priede Nr. 32, 1994 9 3. Paskutiniai jų pakeitimai buvo atlikti 2006 m. spalio 25 d. Toliau – valstybės pagalbos gairės. Valstybės pagalbos gaires rasite šiame tinklalapyje: http://www.eftasurv.int/fieldsofwork/fieldstateaid/guidelines/
   
      (5)  92 punktas.
   
      (6)  Kaip apibrėžta leidinyje Statistical Regions in the EFTA countries and the Candidate Countries, 2001 m., išleido Europos Bendrijų Komisijos ir Europos Bendrijų statistikos tarnyba.
   
      (7)  Naujausiais duomenimis, Islandijoje viename kvadratiniame kilometre gyvena 2,9 gyventojo.
   
      (8)  21 punktas.
   
      (9)  Šie gyventojų skaičiai yra pagrįsti 2006 m. spalio 1 d. apytikriu gyventojų apskaičiavimu.
   
      (10)  Bendrasis subsidijos ekvivalentas
   
      (11)  Kaip nustatyta 2004 m. vasario 25 d. Komisijos reglamento (EB) Nr. 364/2004, iš dalies keičiančio Reglamentą (EB) Nr. 70/2001, OL L 63, 2004 2 28, p. 22, 2004 m. rugsėjo 24 d. EEE Jungtinio Komiteto sprendimu Nr. 131/2004 (OL L 64, 2005 3 10, p. 67 ir EEA priedas Nr. 12, p. 42) įtraukto į EEE susitarimo XV priedo 1f punktą, 1 priede arba kitame vėlesniame reglamente.
   
      (12)  Šie gyventojų skaičiai yra pagrįsti 2006 m. balandžio 1 d. apytikriu gyventojų apskaičiavimu.
   
      (13)  Bendrasis subsidijos ekvivalentas
   
      (14)  Kaip nustatyta 2004 m. vasario 25 d. Komisijos reglamento (EB) Nr. 364/2004, iš dalies keičiančio Reglamentą (EB) Nr. 70/2001, OL L 63, 2004 2 28, p. 22, 2004 m. rugsėjo 24 d. EEE Jungtinio Komiteto sprendimu Nr. 131/2004 (OL L 64, 2005 3 10, p. 67 ir EEA priedas Nr. 12, p. 42) įtraukto į EEE susitarimo XV priedo 1f punktą, 1 priede arba kitame vėlesniame reglamente.
   
      (15)  81 punktas.
   
      (16)  85 punktas.
   
      (17)  21 punktas.
   
      (18)  37 punktas.
   
      (19)  38 punktas.
   
      (20)  21 punktas.
   
      (21)  37 punktas.
   
      (22)  37 punktas.
   
      (23)  38 punktas.
   
      (24)  89 punktas.
   
      (25)  26 punkto c papunktis.
   
      (26)  Valstybės pagalbos gairių 25.B skyriaus 11 ir 90 punktai.
   
      1 PRIEDAS
      2007 M. REGIONINĖS PAGALBOS ŽEMĖLAPIS
      
         
   
   
      2 PRIEDAS
      SĄRAŠAS SAVIVALDYBIŲ, ĮTRAUKTŲ Į REGIONINĖS PAGALBOS 2007 M. SAUSIO 1 D.–2007 M. GRUODŽIO 31 D. LAIKOTARPIU ŽEMĖLAPĮ
      
                  NUTS IV regionai
               
               
                  Savivaldybės
               
            
                  Vakarų regionas (Vesturland)
               
               
                  Akraneskaupstaður
                  Hvalfjarðarsveit
                  Skorradalshreppur
                  Borgarbyggð
                  Grundarfjarðarbær
                  Helgafellssveit
                  Stykkishólmsbær
                  Eyja- og Miklaholtshreppur
                  Snæfellsbær
                  Dalabyggð
               
            
                  Vakarų fiordų regionas (Vestfirðir)
               
               
                  Bolungarvíkurkaupstaður
                  Ísafjarðarbær
                  Reykhólahreppur
                  Tálknafjarðarhreppur
                  Vesturbyggð
                  Súðavíkurhreppur
                  Árneshreppur
                  Kaldrananeshreppur
                  Bæjarhreppur
                  Strandabyggð
               
            
                  Šiaurės vakarų regionas (Norðurland-vestra)
               
               
                  Sveitarfélagið Skagafjörður
                  Húnaþing vestra
                  Blönduóssbær
                  Húnavatnshreppur
                  Höfðahreppur
                  Skagabyggð
                  Akrahreppur
               
            
                  Šiaurės rytų regionas (Norðurland-eystra)
               
               
                  Akureyrarkaupstaður
                  Norðurþing
                  Fjallabyggð
                  Dalvíkurbyggð
                  Grímseyjarhreppur
                  Arnarneshreppur
                  Eyjafjarðarsveit
                  Hörgárbyggð
                  Svalbarðsstrandarhreppur
                  Grýtubakkahreppur
                  Skútustaðahreppur
                  Aðaldælahreppur
                  Tjörneshreppur
                  Þingeyjarsveit
                  Svalbarðshreppur
                  Langanesbyggð
               
            
                  Rytų regionas (Austurland)
               
               
                  Seyðisfjarðarkaupstaður
                  Fjarðabyggð
                  Vopnafjarðarhreppur
                  Fljótsdalshreppur
                  Borgarfjarðarhreppur
                  Breiðdalshreppur
                  Djúpavogshreppur
                  Fljótsdalshérað
                  Sveitarfélagið Hornafjörður
               
            
                  Pietų regionas (Suðurland)
               
               
                  Vestmannaeyjabær
                  Sveitarfélagið Árborg
                  Mýrdalshreppur
                  Skaftárhreppur
                  Ásahreppur
                  Rangárþing eystra
                  Rangárþing ytra
                  Hrunamannahreppur
                  Hveragerðisbær
                  Sveitarfélagið Ölfus
                  Grímsnes- og Grafningshreppur
                  Skeiða- og Gnúpverjahreppur
                  Bláskógabyggð
                  Flóahreppur
               
            
   
      3 PRIEDAS
      REGIONINĖS PAGALBOS 2008 M. SAUSIO 1 D.–2013 M. GRUODŽIO 31 D. LAIKOTARPIU ŽEMĖLAPIS
      
         
   
   
      4 PRIEDAS
      SĄRAŠAS SAVIVALDYBIŲ, ĮTRAUKTŲ Į REGIONINĖS PAGALBOS 2008 M. SAUSIO 1 D.–2013 M. GRUODŽIO 31 D. LAIKOTARPIU ŽEMĖLAPĮ
      
                  NUTS III regionas – Islandija už sostinės regiono ribų
               
               
                  Savivaldybės
               
            
                  Šiaurės Vakarų rinkiminė apygarda
               
               
                  Akraneskaupstaður
                  Hvalfjarðarsveit
                  Skorradalshreppur
                  Borgarbyggð
                  Grundarfjarðarbær
                  Helgafellssveit
                  Stykkishólmsbær
                  Eyja- og Miklaholtshreppur
                  Snæfellsbær
                  Dalabyggð
                  Bolungarvíkurkaupstaður
                  Ísafjarðarbær
                  Reykhólahreppur
                  Tálknafjarðarhreppur
                  Vesturbyggð
                  Súðavíkurhreppur
                  Árneshreppur
                  Kaldrananeshreppur
                  Bæjarhreppur
                  Strandabyggð
                  Sveitarfélagið Skagafjörður
                  Húnaþing vestra
                  Blönduósbær
                  Húnavatnshreppur
                  Höfðahreppur
                  Skagabyggð
                  Akrahreppur
               
            
                  Šiaurės Rytų rinkiminė apygarda
               
               
                  Akureyrarkaupstaður
                  Norðurþing
                  Fjallabyggð
                  Dalvíkurbyggð
                  Grímseyjarhrepppur
                  Arnarneshreppur
                  Eyjafjarðarsveit
                  Hörgárbyggð
                  Svalbarðsstrandarhreppur
                  Grýtubakkahreppur
                  Skútustaðahreppur
                  Aðaldælahreppur
                  Tjörneshreppur
                  Þingeyjarsveit
                  Svalbarðshreppur
                  Langanesbyggð
                  Seyðisfjarðarkaupstaður
                  Fjarðabyggð
                  Vopnafjarðarhreppur
                  Fljótsdalshreppur
                  Borgarfjarðarhreppur
                  Breiðdalshreppur
                  Djúpavogshreppur
                  Fljótsdalshérað
               
            
                  Pietų rinkiminė apygarda
               
               
                  Reykjanesbær
                  Grindavíkurbær
                  Sandgerðisbær
                  Sveitarfélagið Garður
                  Sveitarfélagið Vogar
                  Sveitarfélagið Hornafjörður
                  Vestmannaeyjabær
                  Sveitarfélagið Árborg
                  Mýrdalshreppur
                  Skaftárhreppur
                  Ásahreppur
                  Rangárþing eystra
                  Rangárþing ytra
                  Hrunamannahreppur
                  Hveragerðisbær
                  Sveitarfélagið Ölfus
                  Grímsnes- og Grafningshreppur
                  Skeiða- og Gnúpverjahreppur
                  Bláskógabyggð
                  Flóahreppur